
З  А  П  О  В  Е  Д
№ 338
гр.Пирдоп, 21.08.2017 год.

На основание чл.44, ал.2 от Закона за местното самоуправление  и  местната администрация,чл.8, ал.4 от Закона за общинската собственост, във връзка с чл. 16, ал.7, при условията на чл.62, ал.1, ал.2 и ал.3 от Наредбата за реда за придобиване, управление и разпореждане с общинско имущество, в изпълнение на Решение № 99 по Протокол № 8 от 29.06.2017 год. на Общински съвет – Пирдоп, 

Н  А  Р  Е  Ж  Д  А  М:

І. Да се открие процедура по провеждане на публичен търг с явно наддаване, при:
1. Предмет на търга:предоставяне възмездно под наем на около 9,00 (девет) квадратни метра свободен недвижим имот – частна общинска собственост, представляващ част от УПИ ІІ – “За хотел, ресторант, читалище и търговска дейност” в кв.86 по плана на гр.Пирдоп, находящ се на ул.”Княз Александър Батенберг” № 3а (на север от хотел “Средна гора”), за осъществяване на търговска дейност, чрез поставяне на собствен павилион;
2. Отдаването на имота под наем е за срок от 5 (пет) години, считан от датата на сключване на договора;
3. Вид на публичния търг – явен;
[bookmark: _GoBack]4. Начална тръжна наемна цена,без включен ДДС– 10,00 (десет) лв./кв.метър. Сделката не се облага с ДДС.
5. Депозит за участие в търга – 10% от началната тръжна цена или 9,00 (девет лв., 00 ст.) лева, вносим в “Касата” на общината или по банков път, по банкова сметка на община Пирдоп: BG84CECB97903391192100, BIC код: CECBBGSF в “Централна Кооперативна Банка” - клон Карлово, офис в гр.Пирдоп, до деня, предхождащ датата на провеждане на търга.
6. Цена на тръжната документация – 20,00 (двадесет) лева, вносима на гише № 3, „Каса“, първи етаж в сградата на Общинска администрация - Пирдоп, гр.Пирдоп 2070, пл.Тодор Влайков № 2.
7. Място и срок за закупуване на тръжната документация:
Сградата на Общинска администрация – Пирдоп, гр. Пирдоп 2070, пл.Тодор Влайков № 2, ет.1, гише № 3, “Каса”, всеки работен ден от 8.00 – 16.00 часа, до 20.09.2017 година.
8. Място за получаване на тръжната документация:
	Сградата на Общинска администрация - Пирдоп, гр.Пирдоп 2070, пл.Тодор Влайков № 2; ет.1, гише № 1, „Център за информация и услуги“, срещу представен платежен документ.
9. Място и краен срок за подаване на заявленията за участие в публичния търг:
Сградата на Общинска администрация - Пирдоп, гр.Пирдоп 2070, пл.Тодор Влайков № 2; „Център за информация и услуги“, ет.1, гише №1; всеки работен ден от 8.00 – 16,30 часа, до 20.09.2017 година.
10. Оглед на обекта се извършва само от кандидатите, закупили тръжни книжа от 13.09.2017 год. до 15.09.2017 год.,от 8.30 до 12.00 часа и от 13.30 до 16.00 часа, след предварителна заявка на тел.: 0885 / 899 266 – В. Калинова.
11. Начин на плащане на наемната цена – ежемесечно, безлихвено до 10-то число за изминалия период, срещу редовно издаден документ от община Пирдоп, пл.“Тодор Влайков“ № 2, първи етаж, гише № 3, „Каса“. Внесеният след тази дата дължим наем се събира с допълнително начислена лихва за просрочено време в размер на основния лихвен процент на Българска Народна Банка за съответния период.
12. Дата, място и час на провеждане на публичния търг:
Заседателната зала на Общинска администрация - Пирдоп, гр.Пирдоп, пл.“Тодор Влайков“ № 2, трети етаж на 21.09.2017 год. от 11.00 часа.
При възникване на обстоятелства, които правят невъзможно откриването или продължаването на публичния търг, участниците закупили тръжна документация, запазват правата си за участие в друг такъв.

В случай, че не се проведе публичния търг на първата обявена дата, повторен такъв да се проведе на 28.09.2017 год.от 11.00 часа, при същите цени, условия и на същото място.
13. Търгът се провежда и при следните условия:
- захранването с електроенергия, както и съпътстващите това такси и разноски, свързани с ползването и функционирането на обекта са за сметка на спечелилия публичния търг. За павилиона се предвижда захранване само с електроенергия;
- благоустрояването на района около обекта, се извършва от и за сметка на наемателя на терена, в едномесечен срок от монтажа му. При неизпълнение на това условие от страна на наемателя, наемодателят има право едностранно да прекрати договора;
- таксите, разноските и др., необходими за изготвянето, съгласуването и одобряването на идеен/инвестиционен проект за павилиона, с който ще се конкретизира застроената му площ и предмета на дейност е за сметка на наемателя на терена;
- наемните вноски се заплащат ежемесечно, безлихвено до 10-то число за изминалия период. Внесеният след тази дата дължим наем да се събира с допълнително начислена лихва за просрочено време в размер на основния лихвен процент на Българска Народна Банка за съответния период;
- със спечелилия търга, в установените срокове да се сключи договор за наем за около 9,00 (девет) квадратни метра. При конкретизиране с инвестиционния проект на застроената площ на обекта, наемодателят да покани наемателя в 7-дневен срок от връчване на поканата да сключи анекс към договора, включващ конкретизираната с инвестиционния проект застроена площ. Сключването на анекса, следва да се осъществи до три месеца, считано от датата на сключването на договора.В случай, че анекс не бъде сключен в тримесечния срок или в 7-дневния срок, даден с поканата, договорът се прекратява;
- при неплащане на две поредни месечни вноски в срок, наемодателят има право едностранно да прекрати договора. В договора, сключен с лицето, спечелило търга, задължително да се включат условията, при които той е спечелен;
- визията на павилиона да бъде в синхрон с околното пространство и да бъде съгласувана с Главния архитект на община Пирдоп.
ІІ. Утвърждавам тръжната документация за предоставяне възмездно под наем на имота, описан в раздел І, точка 1.
Копие от настоящата заповед да се: постави на информационното табло в сградата на община Пирдоп; публикува на Интернет страницата на Общината.
Заповедта подлежи на обжалване в 14-дневен срок от съобщаването й, по реда на Административнопроцесуалния кодекс.





КМЕТ НА ОБЩИНА ПИРДОП:_____________
               АНГЕЛ ГЕРОВ

